**OSNOVNA ŠKOLA OTONA IVEKOVIĆA**

**ZAGREB, Stjepana Pasanca 3**

**U Zagrebu, 12. veljače 2020. godine**

Ravnateljica Osnovne škole Otona Ivekovića, Stjepana Pasanca 3 na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12 94/13, 152/14, 07/17, 68/18, 98/19) u daljnjem tekstu: Zakona) i Pravilnika o načinu i postupku zapošljavanja u Osnovnoj školi Otona Ivekovića (mrežna stranica škole- poveznica ostali pravni akti) raspisuje:

**NATJEČAJ**

za popunu sljedećeg radnog mjesta:

**1. Učitelj/ica hrvatskog jezika, na određeno, puno radno vrijeme** - 1 izvršitelj/ica, do povratka na rad odsutne radnice;

**UVJETI**: Kandidat/tkinja mora ispunjavati opće i posebne uvjete utvrđene člankom 105. Zakona i Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/19).

Uz vlastoručno potpisanu prijavu kandidati trebaju priložiti:

* životopis
* dokaz o državljanstvu
* diplomu odnosno dokaz o stečenoj stručnoj spremi
* elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje
* uvjerenje da se protiv osobe ne vodi kazneni postupak u smislu čl. 106. Zakona (ne starije od dana raspisivanja natječaja)

Dokumentaciju je potrebno priložiti u neovjerenoj preslici.

Na natječaj se mogu prijaviti osobe oba spola. Kandidat koji ima pravo prednosti prema posebnom zakonu obvezan je uz prijavu na natječaj priložiti svu propisanu dokumentaciju prema posebnom zakonu. Temeljem Zakona o hrvatskim braniteljima iz Domovinskog rata i članovima njihovih obitelji (Narodne novine 121/17) kandidati su dužni priložiti dokumentaciju navedenu na sljedećoj poveznici <https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf> .

Kandidat/tkinja prijavom na natječaj daje privolu za obradu osobnih podataka navedenih u svim dostavljenim prilozima, odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Kandidat/tkinja koji/a je pravodobno dostavio/la potpunu prijavu sa svim prilozima i ispunjava uvjete natječaja dužan/a je pristupiti testiranju.

Procjena, odnosno vrednovanje provest će se sukladno odredbama Pravilnika o načinu i postupku zapošljavanja u Osnovnoj školi Otona Ivekovića.

Škola će listu kandidata i Odluku o vremenu i mjestu održavanja te područje, oblik i vrijeme trajanja testiranja objaviti na mrežnoj stranici škole (<http://os-oivekovica-zg.skole.hr/>, poveznica Natječaji) najkasnije tri dana prije dana određenog za testiranje.

Kandidat/tkinja koji/a ne ulazi u listu kandidata Škola ne obavještava o razlozima zašto se ne smatra kandidatom/tkinjom u daljnjem postupku natječaja.

Rok za podnošenje prijava je osam (8) dana od dana objave natječaja. Nepotpune i nepravodobno dostavljene prijave neće se razmatrati.

Prijave s dokazima o ispunjavanju uvjeta dostaviti na adresu:

**Osnovna škola Otona Ivekovića, Stjepana Pasanca 3, 10 090 Zagreb s naznakom „ Za natječaj – navesti naziv radnog mjesta“.**

O rezultatima natječaja kandidati će biti obaviješteni putem mrežne stranice Škole (<http://os-oivekovica-zg.skole.hr/>, poveznica Natječaji) u roku od osam dana od dana sklapanja ugovora o radu s odabranim kandidatom/tkinjom.